Geplaas deur	Sophia Kapp Dinsdag 26 Februarie 2019
1. Los of vas?
1.1 Eienaamwoord + soortnaamwoord
Met 'n koppelteken vas, soortnaamwoord met 'n kleinletter: Roeland-straat, Beyers Naudé-rylaan
Met 'n koppelteken vas, soortnaamwoord met 'n hoofletter: Roeland-Straat, Beyers Naudé-Rylaan
Los, soortnaamwoord met 'n hoofletter: Roeland Straat, Beyers Naudé Rylaan
Let op na die tweede voorbeeld in al hierdie gevalle. Sulke eiename wat uit meer as een woord bestaan, noem ons "multiwoordeiename", en die reël daarvoor kry jy in AWS 15.7. Hierdie reël (wat nuut bygeskryf is in die 2017-uitgawe van die AWS) bepaal dat die spasies en hoofletters by multiwoordeiename behou word as die eienaamwoord in samestellings optree. Beyers Naudé gaan met ander woorde los geskryf word, met die hoofletters so behoue, ongeag hoe die rylaan bygesit word.
1.2 Soortnaamwoord + soortnaamwoord
Dit is verbindings soos kerk (soortnaamwoord) + straat of vyeboom (soortnaamwoord) + laan (soortnaamwoord). Dié soort verbindings word bereël deur AWS 15.6 (c). Hulle word net vas geskryf. As daar nie 'n rede is vir die koppelteken (soos uitspraakverwarring) nie, word die koppelteken nie gebruik nie:
1.3 Rangtelwoord + soortnaamwoord
Hierdie verbindings lyk so: derde (rangtelwoord) + laan (soortnaamwoord) of 3de (rangtelwoord, voorgestel deur 'n syfer) + laan (soortnaamwoord). As jy die rangtelwoord uitskryf (AWS 15.35) kan jy die naam vas of los skryf (let op die hoofletter by die los vorm):
2. Die straatnommer
3, Die straattipes in Afrikaans
arterial road deurroete; hoofverkeersweg; verkeersaar
boulevard boulevard; kringweg
crossing (twee ryvlakke op dieselfde vlak) kruising
crossing (ŉ ryvlak hoër as ŉ ander) oorweg
court hof; plein
cul-de-sac cul-de-sac; doodloopstraat; keeromstraat
dirt road grondpad
driveway inrypad; oprit (privaat pad na ŉ woning)
expressway deurpad; deurweg; snelweg; motorweg
freeway deurpad; deurweg; snelweg; motorweg
gravel road gruispad
highway hoofweg; hoofverkeersweg
hogback; hog's back middelmannetjie; maanhaar (van ŉ grondpad)
intersection aansluiting; kruising
lane laan (waar dit oop is vir verkeer)
lane deurloop (waar dit gesluit is vir verkeer)
median strip (Amerikaans) verkeerseiland
motorway deurpad; deurweg; snelweg; motorweg
roundabout (Amerikaans) sirkel
service road dienspad
toll road tolpad
traffic island verkeerseiland
Lees 2831 tye	Laaste modifikasie op Dinsdag 26 Februarie 2019 14:44
Meer in hierdie kategorie: « Is dit ge- of is dit ge- ge-? Die lang pad vir verlede deelwoorde by skakelwerkwoordkonstruksies	Joodse Afrikaans »
Kommentaarskakel	 Woensdag 27 Februarie 2019 07:30	geplaas deur	Sophia Kapp
A, dankie vir die oplossing, Christo!
Kommentaarskakel	 Woensdag 27 Februarie 2019 06:31	geplaas deur	Christo du Toit
Sophia, ek het die Afrikaanse terme gevind! Die probleem is veroorsaak deur die wye spasie tussen die twee kolomme woorde. Ná ek my selfoon in landskapformaat gehou het, kon ek ook die Afrikaanse terme sien. Dankie vir die moeite en die leersame plasings!
Kommentaarskakel	 Dinsdag 26 Februarie 2019 19:32	geplaas deur	Sophia Kapp
Christo, ek weet nie wat verkeerd loop nie. Ek neem aan as jy hier kommentaar kan plaas, dat jy 'n geregistreerde gebruiker is. Verfris jou venster 'n slag, en laat my weet as jy dit steeds nie kan sien nie, dan vra ek ons tegniese span om te help.
Kommentaarskakel	 Dinsdag 26 Februarie 2019 18:08	geplaas deur	Christo du Toit
Ek kry nie die Afrikaans vir bostaande Engelse terme nie?